**Podaci o poslodavcu:**

**Naziv: Univerzitet u Sarajevu – Muzička akademija**

**Sjedište: Josipa Štadlera br.1,** **71000 Sarajevo**

[www.mas.unsa.ba](http://www.mas.unsa.ba)

Na osnovu člana 20a. Zakona o radu („Službene Novine FBiH“, broj 26/16, 89/18 i 44/22), člana 3, 6. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21,10/22 i 28/23), člana 15. Pravilnika o radu Univerziteta u Sarajevu broj: 02-2-4-1/24 od 30.01.2024. godine, a u vezi sa Odlukom Vlade Kantona Sarajevo o davanju saglasnosti za zapošljavanje na Univerzitetu u Sarajevu broj: 02-04-14135-17/24 od 21.03.2024. godine, Univerzitet u Sarajevu – Muzička akademija objavljuje

**JAVNI OGLAS**

**za prijem u radni odnos**

1. **Šef računovodstva – 1 izvršilac, na neodređeno vrijeme uz probni rad u trajanju od 6 (šest) mjeseci**
2. **Stručni saradnik za pravne poslove – 1 izvršilac, na neodređeno vrijeme uz probni rad u trajanju od 6 (šest) mjeseci**
3. **Pomoćni radnik – portir - 1 izvršilac, na neodređeno vrijeme uz probni rad u trajanju od 6 (šest) mjeseci**

**1. ŠEF RAČUNOVODSTVA**

**Opis poslova:**

* prati propise iz oblasti finansijsko-računovodstvenog poslovanja i primjenjuje ih,
* savjetovanje i nadzor (zakonske osnovanosti pojedinačnih finansijskih transakcija),
* sarađuje sa dekanom i tijelima upravljnja,
* predlaganje finansijske politike Akademije (finansijski planovi, pojedinačne transakcije),
* davanje mišljenja i primjedbi na akte sa finansijskim efektima na sredstva Akademije,
* vrši obračun plaća i drugih naknada zaposlenicima Muzičke akademije,
* vrši obračun i isplatu po osnovu ugovora o djelu i autorskih ugovora,
* uspostavlja sve evidencije potrebne za finansijsko praćenje poslovnih promjena Akademije,
* izrada prijedloga finansijskih planova po nalozima dekana,
* prati uplate po ulaznim fakturama i ispostavlja izlazne fakture,
* sarađuje sa poslovnom bankom, računovodstvene transakcije i finansijski poslovi Akademije,
* sastavljanje periodičnih obračuna i završnih računa,
* sačinjavanje izvještaja prema Zavodu za PIO i poreskim uredima,
* učestvuje u pripremama normativnih akata koji se odnose na poslove finansija i računovodstva,
* poslovi vezani za javne nabavke (praćenje regularnosti postupka u potrošnji sredstava za nabavke, učešće u izradi plana nabavki i praćenje realizacije plana nabavki)
* vrši knjiženja analitike i sintetike,
* vrši usklađivanje stanja svih računa,
* arhivira dokumentaciju po knjiženim promjenama,
* nadzire i stručno usmjerava rad knjigovođe,
* prati namjensko trošenje sredstava po projektima,
* daje potrebne izvještaje iz oblasti računovodstava,
* obavlja i druge poslove po nalogu sekretara i dekana.

**Uslovi:**

Pored općih uslova utvrđenih Zakonom o radu („Službene novine FBiH“, broj: 22/16, 89/18 i 44/22), kandidati trebaju ispunjavati sljedeće posebne uslove:

- VSS/240-300 ECTS, završen ekonomski fakultet

- pet (5) godina radnog iskustva na istim ili sličnim poslovima

- poznavanje rada na računaru

**Mjesto obavljanja rada**: Josipa Štadlera br.1, 71000 Sarajevo

**Radno vrijeme**: 40 sati sedmično (puno radno vrijeme)

**Osnovna plaća**: 1.848,00 KM

**2. STRUČNI SARADNIK ZA PRAVNE POSLOVE**

**Opis poslova:**

* obavlja pravne, stručno-operativne i administrativne poslove iz oblasi radnih odnosa i javnih nabavki,
* vodi matične knjige i evidencije zaposlenih i drugih lica angažovanih na radu na Akademiji
* priprema i izdaje uvjerenja o činjenicama o kojima se vodi službena evidencija,
* učestvuje u izradi normativnih akata, ugovora i drugih općih i pojedinačnih akata Akademije i predlaže izmjene postojećih akata,
* po nalogu sekretara obavlja poslove koji se odnose na pripremu sjednica Nastavno-umjetničkog vijeća i drugih stručnih tijela Akademije,
* po nalogu sekretara prisustvuje sjednicama Nastavno-umjetničkog vijeća i o istima sastavlja zapisnik,
* pravni poslovi vezani za javne nabavke (pomoć komisiji za javne nabavke i izrada opštih i pojedinačnih pravnih akata) u smislu priprema sjednica, pisanje akata tih tijela i učešće u njihovoj realizaciji,
* obavlja i druge poslove po nalogu sekretara i dekana.

**Uslovi:**

Pored općih uslova utvrđenih Zakonom o radu („Službene novine FBiH“, broj: 22/16, 89/18 i 44/22), kandidati trebaju ispunjavati sljedeće posebne uslove:

- VSS/180-240 ECTS, završen pravni fakultet

- jedna (1) godina radnog iskustva na istim ili sličnim poslovima

- poznavanje rada na računaru

- poznavanje engleskog jezika

**Mjesto obavljanja rada**: Josipa Štadlera br.1, 71000 Sarajevo

**Radno vrijeme**: 40 sati sedmično (puno radno vrijeme)

**Osnovna plaća**: 1.617,00 KM

**3. POMOĆNI RADNIK – PORTIR**

**Opis poslova:**

* obavlja sitne zanatske poslove,
* brine se o kompletnom održavanju Akademije (prostor oprema, inventar, kotlovnica),
* vrši dostavu (putem pošte ili knjige) raznih izvještaja, dopisa i sl. drugim ustanovama,
* vrši i druge poslove iz djelokruga svoga rada, po nalogu dekana i sekretara.

**Uslovi:**

Pored općih uslova utvrđenih Zakonom o radu („Službene novine FBiH“, broj: 22/16, 89/18 i 44/22), kandidati trebaju ispunjavati sljedeće posebne uslove:

- OŠ/KV (bravar ili stolar)

- Položen ispit za rukovanje automatskom plinskom kotlovnicom

**Mjesto obavljanja rada**: Josipa Štadlera br.1, 71000 Sarajevo

**Radno vrijeme**: 40 sati sedmično (puno radno vrijeme)

**Osnovna plaća**: 1.232,00 KM

**Obavezna dokumentacija koju kandidati dostavljaju uz prijavu na javni oglas:**

* Svojeručno potpisana prijava na Javni oglas sa kraćom biografijom, kontakt podacima (adresa, broj kontakt telefona i e-mail), tačnom naznakom pozicije / radnog mjesta (obavezno upisati naziv radnog mjesta i na koverti) na koju se kandidat prijavljuje, te dokumentacije koju kandidat prilaže uz prijavu na konkurs;
* Uvjerenje o državljanstvu (original ili ovjerena kopija, ne starija od 6 mjeseci);
* Izvod iz matične knjige rođenih (ovjerena kopija);
* Diplome o završenom obrazovanju (ovjerena kopija);

Ukoliko kandidat posjeduje inostranu diplomu, prilaže Rješenje o priznavanju inostrane obrazovne isprave (ovjerena kopija);

* Potvrda ili drugi dokaz o poznavanju engleskog jezika (ovjerena kopija) - za radno mjesto pod tačkom 2.;
* Potvrda ili drugi dokaz o poznavanju rada na računaru (ovjerena kopija) - za radno mjesto pod tačkama 1. i 2.;
* Potvrda ili drugi dokaz o položenom ispitu za rukovanje automatskom plinskom kotlovnicom - za radno mjesto pod tačkom 3.;
* Dokaz o radnom iskustvu na istim ili sličnim poslovima (potvrda ili uvjerenje poslodavca) sa obaveznom naznakom dužine trajanja radnog iskustva nakon sticanje potrebne stručne spreme – orginal ili ovjerena kopija - za radna mjesta pod tačkama 1. i 2.

Dodatna dokumentacija koju dostavljaju kandidati koji ostvaruju pravo prednosti prilikom zapošljavanja u skladu sa posebnim propisima:

* Potvrda, uvjerenje ili drugi dokument o ispunjavanju uslova za ostvarivanje prava prioriteta u zapošljavanju (orginal ili ovjerena kopija) (više u dijelu „NAPOMENE“)
* Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „NAPOMENE“)
* Potvrda o nezaposlenosti Službe za zapošljavanje Kantona Sarajevo, ne starija od datuma objavljivanja ovog Javnog oglasa (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „NAPOMENE“)
* Dokaz da je kandidat zaposlen sa nižom stručnom spremom od one koju posjeduje ili po osnovu ugovora na određeno vrijeme, u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ broj:37/20 i 27/21)

**NAPOMENE:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu – Muzičke akademije[www.mas.unsa.ba](http://www.mas.unsa.ba) i web stranice Univerziteta u Sarajevu [www.unsa.ba](http://www.unsa.ba)
* O konačnim rezultatima (nakon provedene konkursne procedure) kandidati će biti pismeno obaviješteni.
* Rok za prijavu je 10 dana od dana objave Javnog oglasa u dnevnim novinama (*Dnevni avaz*), na web stranici Univerziteta u Sarajevu – Muzičke akademije ([www.mas.unsa.ba](http://www.mas.unsa.ba)), web stranici Univerziteta u Sarajevu [www.unsa.ba](http://www.unsa.ba) i web stranici JU Službe za zapošljavanje Kantona Sarajevo, [www.szks.ba](http://www.szks.ba)
* Na prijavama obavezno naznačiti adresu, kontakt telefon i e-mail adresu
* Nepotpune, neblagovremene i neuredne prijave neće se uzeti u razmatranje
* Ako kandidat ne pristupi pismenom ili usmenom ispitu smatrat će se da je odustao od dalje procedure javnog oglasa
* Poslovnik o radu Komisije bit će objavljen na web stranici Univerziteta u Sarajevu – Muzičke akademije i na web stranici Univerziteta u Sarajevu
* Prilikom zapošljavanja prednost imaju lica sukladno članu 1. stav (3), članu 6. stav (1) tačka e) i članu 23. Zakona o dopunskim pravima boraca-branitelja BiH („Službene novine Kantona Sarajevo“, broj: 31/22, 8/24 ), članu 19. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21,10/22 i 28/23), odnosno Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20, 27/21), i Instrukciji o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20 i 28/21), a koja se dokazuje odgovarajućim dokumentima (potvrda, rješenje,uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost.
* Sa kandidatima koji budu ispunjavali posebne uslove obavit će se pismeni i usmeni ispit za radna mjesta pod rednim brojem 1. i 2., a sa kandidatima za radno mjesto pod rednim brojem 3. obavit će se usmeni ispit.
* Kandidat koji bude izabran, dužan je dostaviti uvjerenje o zdravstvenoj sposobnosti

**OBAVJEŠTENJE ZA KANDIDATE**

* **Pitanja, listu propisa i literature iz oblasti iz koje će se polagati pismeni i usmeni ispit,** kandidat može preuzeti kod poslodavca, **na web stranici Univerziteta u Sarajevu – Muzičke akademije** [**www.mas.unsa.ba**](http://www.mas.unsa.ba) **i Univerziteta u Sarajevu** [**www.unsa.ba**](http://www.unsa.ba)

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a)ratnog vojnog invalida  b)dobitnika ratnog priznanja i odlikovanja  c)demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a)invalidninu  b)mjesečni novčani dodatak  c)uvjerenje o učešću u Oružanim snagama | a) i b) Općinska služba za boračko-invalidsku zaštitu  c)Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu bračnog druga ratnog vojnog invalida, | Općinska služba za boračko- invalidsku zaštitu. |

**Svojeručno potpisane prijave sa kraćom biografijom i potrebnom dokumentacijom** podnose se u zatvorenoj koverti, sa naznakom „NE OTVARAJ – PRIJAVA NA JAVNI OGLAS“, te naznakom pozicije na koju kandidat konkuriše, a istu treba dostaviti u roku od 10 (deset) dana od dana objave ovog oglasa u dnevnim novinama i web stranicama Univerzitet u Sarajevu – Muzičke akademije i Univerziteta u Sarajevu, lično na Protokol Univerziteta u Sarajevu – Muzičke akademije, ili poštom (preporučeno) na adresu:

**Univerzitet u Sarajevu – Muzička akademija**

**Ul. Josipa Štadlera br.1**

**71000 Sarajevo.**

Kontakt telefon lica zaduženog za dodatna obavještenja: Amela Gorušanin 033 444 896